Diari Oficial de la Generalitat Valenciana


Sumari del DOGV 8758, del 10-03-2020 (2020/1935)

Informació pública de la modificació puntual 1/2019, del Pla general d'ordenació urbana.
----------------------------------------------------------------------------------------

### Dades del document

Número de DOGV
:   8758

Data del DOGV
:   10-03-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/1935


Data del document
:   25-02-2020

Organisme emissor
:   Ajuntament de Nules

Tipus de document
:   Anunci

Descriptors 

:   * Nules
    * pla d'urbanisme
    * administració local

Informació pública de la modificació puntual 1/2019, del Pla general d'ordenació urbana. [2020/1935]  
Mitjançant aquest anunci es publica la Resolució de l'Alcaldia amb número 2020-0214 de 30 de gener de 2020.  
  
Antecedents de fet  
Vist que mitjançant Acord plenari de 29, d'agost de 2019, es va acordar sotmetre a informació pública la modificació puntual 1/2019 del Pla general d'ordenació urbana de Nules.  
Vist que s'han presentat al·legacions en el període d'informació pública, que estan en l'expedient.  
Vist que en data 9 de desembre de 2019, l'arquitecte municipal ha emés informe tècnic, que està en l'expedient.  
Vist l'informe jurídic número 130/2019, de 9 de desembre de 2019, emés per la Secretaria General, segons el llibre informe de serveis jurídics és el número 2019-0474, de 9 de desembre de 2019, que està en l'expedient.  
Vist el document «Modificació puntual 1/2019, del PGOU de Nules» (document redactat per l'arquitecte municipal i signat el 02.07.2019), que incorpora, a més d'altres correccions com ara la perspectiva de gènere, la possibilitat de tanatoris sense crematoris.  
Vist el document «Modificació puntual 1/2019 del PGOU de Nules» (document redactat per l'arquitecte municipal i signat el 16.01.2020), que deixa l'ús públic tanatori, previst en l'article 140.1.L, tal com està actualment vigent, però que incorpora, a més d'altres correccions, la perspectiva de gènere.  
Vist que en data 16 de gener de 2020, l'arquitecte municipal ha emés informe ambiental i territorial estratègic de la modificació puntual 1/2019, que està en l'expedient, en el qual, en síntesi, es conclou:  
  
«Analitzada la documentació que pretén introduir canvis en la proposta del pla, que si bé s'anuncien substancials, quant a l'informe ambiental i territorial estratègic, tant la documentació redactada el 2 de juliol de 2019 com la redactada el 16 de gener de 2020, s'estima que no introdueix canvis que afecten la conclusió donada en l'Informe ambiental i territorial estratègic emés mitjançant Decret d'Alcaldia núm. 2019-0540, d'01.03.2019.»  
Vista la Providència d'Alcaldia de 16 de gener de 2020, que està en l'expedient.  
Vist el Decret d'Alcaldia número 2020-0207, de 29 de gener de 2020.  
  
Fonaments de dret  
Resultant el que es disposa en l'article 57.1.c de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, modificada per la Llei 1/2019, de 5 de febrer, que estableix:  
«c) Si, com a conseqüència d'informes i al·legacions, es pretén introduir canvis substancials en la proposta de pla, abans d'adoptar-los es comunicarà als interessats i, mitjançant resolució de l'alcalde, se sotmetran a informació pública pel termini de vint dies, acompanyats dels informes i al·legacions que sustenten la modificació proposada. La publicació i notificació als interessats es faran d'acord amb l'article 53 d'aquesta llei. Durant aquest període s'admetran, per al seu examen i consideració, noves al·legacions referides als canvis proposats; podran inadmetre's les que reiteren arguments i redunden en aspectes prèviament informats. En aquest cas d'introducció de canvis substancials en la proposta d'un pla o programa que haguera sigut objecte d'un procediment simplificat d'avaluació ambiental i territorial estratègica, per absència d'efectes significatius sobre el medi ambient i el territori, serà necessari requerir l'òrgan ambiental i territorial un informe que determine si les modificacions que es pretén introduir no tindran efectes significatius sobre el medi ambient i el territori o si requereixen la tramitació del procediment ordinari d'avaluació ambiental i territorial estratègica, per ser previsible que es produïsquen efectes significatius sobre el medi ambient i el territori.»  
  
Resultant el que es disposa en el 53 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana, modificada per la Llei 1/2019, de 5 de febrer, en relació amb la publicació i notificació als interessats.  
De conformitat amb els antecedents de fet i fonaments de dret exposats, resolc:  
  
Primer. Comunicar als interessats i sotmetre a informació pública, pel termini de vint (20) dies, mitjançant edicte publicat en el Diari Oficial de la Generalitat Valenciana i en un diari d'informació general editat a la Comunitat Valenciana, a comptar des de l'endemà de la publicació de l'anunci en el diari oficial esmentat, els documents següents:  
  
- Al·legació presentada en data 19.11.2019 amb número de registre general d'entrada a l'Ajuntament 1175-R-FU-42546.  
- Informe tècnic emés per l'arquitecte municipal en data 9 de desembre de 2019.  
- Informe jurídic número 130/2019, de 9 de desembre, emés per la secretària general, segons el llibre informe de serveis jurídics és el número 2019-0474, de 9 de desembre de 2019.  
- Document «Modificació puntual 1/2019 del PGOU de Nules» (document redactat per l'arquitecte municipal signat el 02.07.2019), que incorpora a més d'altres correccions, com ara la perspectiva de gènere, la possibilitat de tanatoris sense crematoris.  
- Document «Modificació puntual 1/2019 del PGOU de Nules» (document redactat per l'arquitecte municipal signat el 16.01.2020), que deixa l'ús públic tanatori, previst en l'article 140.1.L, tal com està actualment vigent, però que incorpora a més d'altres correccions la perspectiva de gènere.  
- Informe ambiental i territorial estratègic de la modificació puntual 1/2019 emés per l'arquitecte municipal en data 16 de gener de 2020.  
  
- Informe ambiental i territorial estratègic de la modificació puntual 1/2019 emés per l'arquitecte municipal en data 21 de febrer de 2019.  
  
- Decret d'Alcaldia número 2019-0540, d'1 de març de 2019.  
  
- Providència d'Alcaldia de 16 de gener de 2020.  
- Decret d'Alcaldia número 2020-0207, de 29 de gener de 2020.  
  
Durant el termini esmentat es podrà consultar l'expedient a l'Àrea d'Urbanisme de l'Ajuntament de Nules (plaça Major, núm. 2, planta 2), en horari d'atenció al públic, de 09.00 a 14.00 hores, de dilluns a divendres, en la ubicació següent: www.nules.es /Transparència / 7. Urbanisme, Obres Públiques i Medi Ambient\_Urbanismo, Obras Públicas y Medio Ambiente / 7.1. Planejament Urbanístic\_Planeamiento Urbanístico / 7.1.3. Modificacions Puntuals del PGOU\_Modificaciones Puntuales del PGOU / 9.3.9.57. Modificació puntual 1/2019 del PGOU de Nules; perquè les persones interessades hi puguen formular les al·legacions, les observacions i els suggeriments que estimen pertinents o oportuns.  
  
Segon. Sol·licitar informes als organismes afectats i empreses subministradores d'aigua, d'energia elèctrica, de gas, de telefonia i de telecomunicacions, i també a les entitats subministradores dels serveis públics urbans que puguen resultar afectades, i a la Conselleria d'Habitatge, Obres Públiques i Vertebració del Territori, Servei d'Urbanisme, Direcció Territorial de Castelló.  
Tercer. Notificar els interessats i significar-los que contra aquest acord, per tractar-se d'un acte de tràmit que no posa fi a la via administrativa, no és procedent la interposició de recurs, de conformitat amb el que es disposa en l'article 112.1 de la Llei 39/2015, d'1 d'octubre, del procediment administratiu comú. Tot això sense perjudici de l'exercici de les accions que es consideren oportunes.  
  
Nules, 25 de febrer de 2020.- L'alcalde: David García Pérez.